एह्दे दूये दिनै दी गल्ल ऐ। में शटाल्ले दी लद्द चुक्कियै घर आवा फरदा हा तां रस्तै मिगी अपने पिच्छें इक बुआज सुनची, "अऊं तुन्दे रेडियो परोगराम सुननी हुन्नी आं। कल्ल बी तुसेंगी कवता पढ़दे दिक्खेआ हा। तुस किस चाल्ली इन्नियां शैल गल्लां लिखी लैंदे ओ?" होर बी इस्सै चाल्ली दे केईं सवाल मेरै पिच्छें-पिच्छें औन्दे रेह् हे। में सारी बत्ता हां-हूं करदा आया हा। मनै च आया पुच्छां, तूं अपने माऊ-बब्बै कश कैस्सी निं उठी जन्दी। खैर, अपने गै मनै नै ए सबाल बी टाली उड़ेआ।